Neuvoston asetus (EY) N:o 2250/95, annettu 18 päivänä syyskuuta 1995, tietyistä Itämeren, Belttien ja Juutinrauman vesialueiden kalavarojen teknisistä säilyttämistoimenpiteistä annetun asetuksen (ETY) N:o 1866/86 muuttamisesta viidennen kerran



Virallinen lehti nro L 230 , 27/09/1995 s. 0001 - 0010



NEUVOSTON ASETUS (EY) N:o 2250/95, annettu 18 päivänä syyskuuta 1995, tietyistä Itämeren, Belttien ja Juutinrauman vesialueiden kalavarojen teknisistä säilyttämistoimenpiteistä annetun asetuksen (ETY) N:o 1866/86 muuttamisesta viidennen kerran EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (4) 2 ja 4 artiklan mukaisesti neuvosto toteuttaa saatavissa olevien tieteellisten lausuntojen perusteella tarvittavat säilyttämistoimenpiteet meren elollisten kalavarojen järkiperäisen ja vastuullisen hyväksikäytön varmistamiseksi kestävällä pohjalla; tätä tarkoitusta varten neuvosto voi vahvistaa pyydyksiä ja niiden käyttötapoja koskevia teknisiä toimenpiteitä, on tarpeen vahvistaa periaatteet ja tietyt yksityiskohtaiset säännöt mainittujen teknisten toimenpiteiden vahvistamisesta yhteisön tasolla, jotta jokainen jäsenvaltio voisi varmistaa lainkäyttövaltaansa tai suvereniteettiinsa kuuluvilla merialueilla harjoitettavan kalastustoiminnan hallinnon, asetuksessa (ETY) N:o 1866/86 (5) vahvistetaan tietyt Itämeren, Belttien ja Juutinrauman kalavarojen tekniset säilyttämistoimenpiteet, Itämeren yleissopimuksessa (Gdanskin yleissopimuksessa) perustettu kansainvälinen Itämeren kalastuskomissio, jäljempänä "Itämeren komissio", vahvistaa Itämerellä harjoitettaviin kalastustoimiin sovellettavat säännöt, Itämeren komissio on 20 päivänä syyskuuta 1993 ja 20 päivänä syyskuuta 1994 päivätyillä kirjeillään ilmoittanut sopimusvaltioille tietystä määrästä suosituksia, joista on päätetty vastaavasti sen yhdeksännessätoista ja kahdennessakymmenennessä istunnossa ja joilla pyritään muuttamaan muun muassa teknisiä toimenpiteitä, ja Gdanskin yleissopimuksesta johtuu, että yhteisön on saatettava mainitut suositukset voimaan Itämeren, Belttien ja Juutinrauman vesialueilla, jollei yleissopimuksen XI artiklassa määrätyn menettelyn mukaisesti laadituista vastalauseista muuta johdu; ei ole syytä laatia tällaisia vastalauseita, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1866/86 seuraavasti: 1. Lisätään 2 artiklaan kohta seuraavasti: "1 a. Turskanpyynti on kielletty Itämerellä, Belteissä ja Juutinraumassa 1 päivästä kesäkuuta 31 päivään elokuuta 1995." 2. Korvataan 3 artiklan 4 kohta seuraavasti: "4. Poiketen siitä, mitä 3 kohdassa säädetään, on sallittua pitää aluksella alamittaisia turskia, joiden paino on enintään viisi prosenttia aluksella olevan turskasaaliin painosta." 3. Lisätään 3 artiklaan kohta seuraavasti: "5. Silliä ja kilohailia pyydettäessä turskan sivusaaliiden prosentuaalinen osuus saa olla enintään 10 prosenttia saaliiden kokonaispainosta. Tästä turskan sivusaaliiden prosentuaalisesta osuudesta alamittaisia turskia aluksella saa olla enintään 5 prosenttia." 4. Korvataan 6 artiklan 1 kohta seuraavasti: "1. Verkkoja tarkastettaessa silmäkoot on mitattava litteän, kahden millimetrin paksuisen tulkin avulla, joka on valmistettu kestävästä ja muotonsa säilyttävästä aineesta. Tulkeissa on oltava joko useampia suorareunaisia sivuja, joka on yhdistetty viistoreunaisilla väliosilla ja joiden kaltevuus on joka sivulla yksi senttimetri kahdeksaa senttimetriä kohti, tai ainoastaan viistoreunaisia sivuja, joiden kaltevuus on sama kuin edellä määritelty. Kunkin tulkin mahdollisen suorareunaisen osan ja viiston osan päälle on merkittävä leveys millimetreinä mitattuna. Viistoihin osiin on tehtävä millimetriasteikko, ja leveys on merkittävä säännöllisin välein." 5. Lisätään 8 artiklaan kohta seuraavasti: "3. Poiketen siitä, mitä 1 kohdassa säädetään, pyydettäessä turskaa aluksella saa pitää ainoastaan tämän lajin pyyntiin sallittuja pyydyksiä tai pyydyksiä, joiden silmäkoko on suurempi kuin liitteessä IV vahvistetut silmäkoot. Jos alukselta löytyy pyydyksiä, joita ei ole sallittu turskan pyyntiin, turskasaaliin purkaus kielletään." 6. Liitteessä I: - oikaistaan osa-alueessa 22 loppusanat seuraavasti: "; sitten suoraan etelään Saksan liittotasavallan rannikolle; sieltä lounaissuunnassa Saksan liittotasavallan rannikkoa pitkin ja Juutinmaan itärannikkoa pitkin alkupisteeseen."; - korvataan osa-alueen 24 rivillä 7 ilmaisu "Saksan demokraattisen tasavallan" ilmaisulla "Saksan liittotasavallan". 7. Muutetaan liite III tämän asetuksen liitteen I mukaisesti. 8. Muutetaan liite IV tämän asetuksen liitteen II mukaisesti. 9. Lisätään liite V tämän asetuksen liitteen III mukaisesti. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä syyskuuta 1995. Neuvoston puolesta P. SOLBES MIRA Puheenjohtaja (1) EYVL N:o C 91, 12.4.1995, s. 5 (2) EYVL N:o C 166, 3.7.1995 (3) EYVL N:o C 236, 11.9.1995, s. 50 (4) EYVL N:o L 389, 31.12.1992, s. 1 (5) EYVL N:o L 162, 18.6.1986, s. 1, asetus sellaisena kuin se on viimeksi muutettuna asetuksella (ETY) N:o 2156/91 (EYVL N:o L 201, 24.7.1991, s. 1). LIITE I "LIITE III EDELLÄ 3 ARTIKLAN 3 KOHDASSA TARKOITETUT VÄHIMMÄISMITAT >TAULUKON PAIKKA> LIITE II "LIITE IV EDELLÄ 5 ARTIKLASSA SÄÄDETTY SILMÄKOON MITTA a) 1 päivästä tammikuuta 1995 aina 31 päivään toukokuuta sovellettavat määräykset >TAULUKON PAIKKA> b) 1 päivästä kesäkuuta 1995 sovellettavat määräykset >TAULUKON PAIKKA> LIITE III "LIITE V ERITYISET VALIKOIVUUTTA TEHOSTAVAT VÄLINEET Niiden troolien, ankkuroitujen kierrenuottien ja vastaavien verkkopyydysten valikoivuuden varmistamiseksi, joiden silmäkoko on erikseen määritelty ja jotka on mainittu liitteessä IV, sallitaan seuraavat kaksi valikointipaneelia: Valikointipaneeli (malli 1) Kaksi valikointipaneelia, joiden auki pakotetut vinoneliösilmät on päällystetty muovilla, kiinnitetään troolien ja ankkuroitujen kierrenuottien perään turskan pyyntiä varten. Silmäkoon on oltava vähintään 105 millimetriä. Valikointipaneelit kiinnitetään erillistä havaskappaletta käyttäen (tavallisten vinoneliösilmien ja valikointipaneelin silmien väliin). Tämän erillisen havaskappaleen silmäkoko on yhtä suuri kuin valikointipaneelin silmätangon pituus kertaa kahden neliöjuuri. Valikontipaneeli kiinnitetään perän molemmille puolille, ja verkon takimmaisen kohdan ja valikointipaneelin välinen etäisyys on 40-50 senttimetriä. Paneelin pituus on 80 prosenttia perän kokonaispituudesta ja sen korkeus on 50 senttimetriä. Paneeli kiinnitetään niin, että paneelin ylä- ja alajameen väliin jää 15-20 senttimetrin väli. Valikointipaneeli (malli 2) Paneelien tunnistus Paneelit ovat nelikulmaisia verkon perään kiinnitettyjä havaskappaleita. Perää kohti on kaksi paneelia. Paneelien koko Kaikki paneelit ovat vähintään 45 senttimetriä leveitä koko pituudeltaan. Kaikki paneelit ovat vähintään 3,5 metriä pitkiä niiden sivuja pitkin mitattuna (kaavion 2 kuva 1). Paneelien silmäkoko Paneelien silmien vähimmäiskoko on 105 millimetriä. Silmät ovat neliösilmiä, toisin sanoen paneelihavaksen kaikki neljä reunaa muodostuvat silmistä, joiden molemmat silmätangot on leikattu (`molempien silmätankojen` leikkaus - kaavion 2 kuva 2). Havaskappale kiinnitetään niin, että silmien reunat ovat perän pituussuuntaan nähden samansuuntaisesti ja kohtisuorassa (kuva 2). Paneelin leveys on 8 auki pakotettua neliösilmää. Pituus on 57-62 neliösilmää (kaavion 2 kuva 2). Paneelien sijainti Pyydyksen perä jaetaan ylempään ja alempaan paneeliin jameilla, jotka ovat aluksen kulkusuuntaan nähden perän vasemman ja oikean puoleisilla sivuilla (kaavion 2 kuva 1). Molemmat valikointipaneelit sijoitetaan alempaan paneeliin aivan jameiden viereen niiden alapuolelle (kaavion 2 kuva 1). Valikointipaanelit sijoitetaan vähintään 2 metrin ja enintään 2,5 metrin päähän sulkuköysistä. Valikointipaanelin etuosa kiinnitetään 8 silmään, jotka ovat perän tavallisen havaksen lyvyisiä (kaavion 2 kuva 3). Yksi reuna kiinnitetään jameeseen tai aivan jameen viereen ja toinen reuna kiinnitetään perän alaosaan tavalliseen havakseen sellaisten silmien, joiden molemmat silmätangot on leikattu, muodotamaa suoraa pitkin (`molempien silmätankojen` leikkaus). Koko perän silmäkoko Pyydyksen perän kaikkien osien vähimmäissilmäkoko on 105 millimetriä. Kaavio 1 Valikointipaneelin malli 1 >VIITTAUS FILMIIN> Kaavio 2 Valikointipaneelin malli 2 Kuva 1. Neliösilmäisten paneelien sijainti verkon perässä Ehdotettu malli >VIITTAUS FILMIIN> Kuva 2. Neliösilmäinen havas Ehdotettu malli >VIITTAUS FILMIIN> Kuva 3. Paneelin kiinnittäminen troolin perään Ehdotettu malli >VIITTAUS FILMIIN>